Հարիս Ալեքսիու

Հարիս Ալեքսիու (հուն․՝ Χάρις Αλεξίου), իսկական անունը Հարիկլիա Ռուպակա (հուն․՝ Χαρίκλεια Ρουπάκα, դեկտեմբերի 27, 1950(1950-12-27), Թեբե, Thiva Municipality, Բեոտիա, Կենտրոնական Հունաստան, Decentralized Administration of Thessaly and Central Greece, Հունաստան), հույն երգչուհի։
Հարիս Ալեքսիուն ծնվել է 1950 թվականին՝ Թեբեում, սակայն դեռ մանկության տարիներին ընտանիքի հետ միասին տեղափոխվել է Աթենք։


== Կենսագրություն ==
Հարիս Ալեքսիուն ծնվել է 1950 թվականին՝ Թեբեում, սակայն դեռ մանուկ հասակում ընտանիքի հետ տեղափոխվել է Աթենք։ 1972 թվականին Ջորջ Դալարոսի հետ «Μικρά Ασία» զուգերգը սկիզբ դրեց նրա երաժշտական ​​կարիերային։ Անմիջապես Հարիս Ալեքսիուն սկսեց համագործակցել հույն լավագույն կոմպոզիտորների, այդ թվում ՝ Մանոս Լոյիզոսի, Լեֆտերիս Պապադոպուլոսի, Միկիս Թեոդորակիսի, Խրիստոս Նիկոլոպուլոսի հետ։
1975 թվականին երգչուհին ձայնագրել է իր առաջին ձայնասկավառակը, որում ընդգրկվել են արդեն հայտնի 12 երգեր, այդ պատճառով էլ ալբոմը ստացել է «12 Λαϊκά Τραγούδια» անվանումը (հայ.՝ 12 սիրված երգ)։ Այդ պահին «Δημητρούλα» երգը դառնում է Հունաստանի ամենահայտնի երգերից մեկը։ Հարիս Ալեքսիուն շարունակել է համագործակցել Յորգոս Դալարոսի հետ, ստեղծվել են նաև նոր զուգերգեր Դիմիտրա Գալանիի, Անտոնիս Կալոյաննիսի, Վասիլիս Պապակոնստանտինոսի, Յանիս Պարիոսի, Աննա Վիսսիի հետ։ Նա կատարել է երգեր Մանոս Լոյիզոսի, Մանոլիս Ռասուլիսի, Յանիս Պարիոսի, Անտոնիս Վարդիսի երաժշտության համար։ 1987 թվականին Մանոս Հատզիդակիսը հրավիրել է Հարիս Ալեքսիուին մենահամերգով հանդես գալ «Απρόβλεπτα τραγούδια» ալբոմով, ընդ որում նա ինքն է իրականացրել համերգի բեմադրությունը։
1990 թվականին ձայնագրվել է երկրորդ ալբոմը՝ Թանոս Միկրուցիկոսի հետ համագործակցությամբ, որը կոչվում է «Κρατάει χρόνια αυτή з κολώνια»։ Նույն տարվա հոկտեմբերին Հարիս Ալեքսիուն հանդես եկավ «З δική μας νύχτα» համերգով՝ Խաղաղության և բարեկամության մարզադաշտում, որն այդ ժամանակվանից ի վեր համարվում է Հունաստանի ամենամեծ համերգներից մեկը ողջ դեկադայի ընթացքում։ Ալեքսիուի հետ միասին համերգին մասնակցել են Յանիս Պարիոսը, Տանոս Միկրուցիկոսը, Դիմիտրա Գալանին, Ալկիստիս Պրոտոպսալտին, Յորգոս Սարիսը, Յորգոս Զամբետասը, Լակիս Լազոպուլոսը և Մելինա Մերկուրին։
1991 թվականին Հարիս Ալեքսիուն «Πράξεις τρεις» ծրագրով ելույթ ունեցավ Աթենքի հին հունական թատրոնում՝ Հերովդես Ատտիկացու օդեոնում (հայ.՝ Երեք գործողություն)։ Առաջին գործողությունում երգչուհին երգում էր Հատզիդակիսի, Բրեխտի, Լոյիզոսի և հայտնի կոմպոզիտորների երգեր, երկրորդում՝ այլ ժամանակակից կատարողների հանրահայտ երգեր, երրորդում՝ իր սեփական ռեպերտուարի երգերը՝ Յորգոս Տրադալիդիսի նվագախմբի ուղեկցությամբ։
1992 թվականին ձայնագրվել է «Δι' ευχών» նոր ալբոմը։ 1993 թվականին «Պոլիգրեմ Ինթերնեյշնլ» ստուդիան այն թողարկեց Ճապոնիայում, Բելգիայում, Ֆրանսիայում և Իսրայելում։ Ֆրանսիական MCM հեռուստաալիքը Լիկավիտի թատրոնի բեմում նշանակեց Հարիս Ալեքսիուի համերգը։ Նրա 100 համերգները հաջողությամբ անցան Հունաստանում, Կիպրոսում, ԱՄՆ-ում, Կանադայում, Իսրայելում, Եվրոպայում։ Շրջագայությունը հանդիսավոր ավարտվեց Փարիզի «Մոգադոր» թատրոնի բեմում։
1997 թվականին Հարիս Ալեքսիուն սկսել է  ծավալել ակտիվ հասարակական գործունեություն։ Հունիսի 18-ին նա ներկայացրել է Հունաստանը Եվրոպական խորհրդարանում երիտասարդության հարցերի, կրթության և լրատվամիջոցների հարցերի հանձնաժողովում՝ «Երաժշտության առաջխաղացումը Եվրոպայում։ Եվրոպական միության դերը» թեմայով զեկույցով, որը տեղի է ունեցել պատգամավոր և մշակույթի կոմիտեի անդամ Նանա Մուսկուրիի հովանու ներքո։ Նույն տարվա ամռանը նա համաձայնել է հովանավորել 2004 թվականին կայանալիք Ամառային օլիմպիական խաղերինախապատրաստական ​​աշխատանքները Աթենքում և հանդես է եկել բարեգործական համերգով Պնիքսում։
2000 թվականին Հարիս Ալեքսիուն բացեց իր սեփական «Εστία» ձայնագրման ստուդիան, առաջին լույս տեսած ալբոմը այստեղ դարձավ «παράεενο Φως»-ը, որի ձայնագրությանը մասնակցում էին Թանոս Միկրութսիկոսը, Լեֆտերիս Պապադոպուլոսը, Խրիստոս Նիկոլոպուլոսը, Անտոնիս Վարդիսը, Լինա Նիկոլակոպուլուն, Մանոս Էլեֆտերիան, Յանիս Սպանոսը, Նիկոս Անտիպասը, Արիս Դավարակիսը, Նիկոս Պորտոկալօղլուն, Նիկոս Տատսիսը, Յանիս Սպաֆասը, Վասո Ալլայանին, Իլիաս Կատսուլիսը, Թեոդորոս Պոալասը, Նիկոս Մորաիտիսը, իսկ Մանոս Լոյիզոսի «Σ'αγαπώ, σ'αγαπώ» բեմադրությունը Հարիս Ալեքսիուն կատարել է Միխալիս Հադզիյանիսի հետ զուգերգով։ 2003 թվականին ձայնագրվեց «Εσύ με ξέρεις πιο πολύ» երգը՝ բառերը և երաժշտությունը՝ Հարիս Ալեքսիուի։ Երգը շատ արագ դարձավ չափազանց հանրահայտ։ Այն Հարիսը զուգերգով կատարել է նաև Ֆիլիպոս Պլիացիկասի, Էլենի Ցալիգոպուլուի և Սոկրատիս Մալամասի հետ։


== Սկավառակագրություն ==


== Ծանոթագրություն ==


== Արտաքին հղումներ ==
Պաշտոնական էջ Archived 2011-07-14 at the Wayback Machine.
Երգչուհու կենսագրությունը musiccorner.gr նախագծում
Հարիս Ալեքսուն հետևյալ կայքում՝ Яндекс.Музыка
Ռուսալեզու կայք, նվիրված Հարիս Ալեքսուին
Հարիս Ալեքսուի երգերի տեքստերի ցուցակ (հուն.)
Հարիս Ալեքսու համայնք